Blackwater-dómi verður áfrýjað
Joe Biden, varaforseti Bandaríkjanna, segir að bandarísk stjórnvöld muni áfrýja þeirri niðurstöðu bandarísks dómstóls um að vísa frá ákæru á hendur fyrrum starfsmanna verktakafyrirtækisins Blackwater fyrir að bana 17 Írökum árið 2007.
Biden er í Bagdad í Írak og átti í dag fund með háttsettum stjórnmálamönnum þar. Írakar brugðust ókvæða við þegar bandarískur dómari vísaði frá ákæru fyrir manndráp á hendur öryggisvörðum, sem störfuðu hjá Blackwater í Írak.
Biden sagði að dómarinn hefði vísað málinu frá en ekki sýknað öryggisverðina. Hann sagði að bandaríska dómsmálaráðuneytið myndi í næstu víku áfrýja þessari ákvörðun dómarans.
17 óbreyttir Írakar létu lífið á Nisoor torgi í september 2007. Stjórnvöld í Írak sögðu, að öryggisverðir Blackwater hefðu skotið á fólkið að ósekju en Blackwater sagði, að Írakarnir hefðu látið lífið í skotbardaga sem braust út þegar setið var fyrir bílalest fyrirtækisins.
Pólitísk neyðarástand hefur skapast í Írak fyrir komandi þingkosningar, sem eiga að fara fram í mars. Biden hyggst reyna að miðla málum.
Joe Biden, varaforseti Bandaríkjanna, segir að bandarísk stjórnvöld muni áfrýja þeirri niðurstöðu bandarísks dómstóls um að vísa frá ákæru á hendur fyrrum starfsmanna verktakafyrirtækisins Blackwater fyrir að bana 17 Írökum árið 2007.
Írakar brugðust ókvæða við þegar bandarískur dómari vísaði frá ákæru fyrir manndráp á hendur öryggisvörðum, sem störfuðu hjá Blackwater í Írak.
Biden sagði að dómarinn hefði vísað málinu frá en ekki sýknað öryggisverðina.